Here is a page extracted from Wikipedia that may contain CSS, HTML, and a lot of unformatted text.

Title: Fener
Content: Un fener, fenero u fenal ye una extensión d'a on se quita feno, ya sia sembrau voluntariament u porque se tracta d'un prau a on que se fa pasturar os ganaus y que produz mas hierba d'a que os animals pueden consumir en a temporada.

Por extensión, puede dicir-se-le feners u fenals tamién a las extensions sin arbolau pero que son poco productivas ta l'agricultura (p. ex. por embadinar-se a sobén), a on que tradicionalment s'haiga feito pasturar os ganaus.

O feno ye l'elemento principal en l'alimentación d'o ganau domestico en as epocas que no puede sacar-se a pasturar en libertat, como por eixemplo en hibierno cuan nieva y a nieu fa mas difícil que os animals puedan adubir a on ye la hierba. Con iste proposito, en l'Alto Aragón o feno s'ha almagazenau historicament en pallers y hierbers en grans cantidaz, y de as suyas existencias dependeba en buena mesura a supervivencia de a cabanya domestica de cada casa, mas que mas en as epocas de carestía hibernal.

Se veiga tamién 
 Nieda.
 Ferranyal.

Referencias 

Extensions agricolas por especie dominant